Publication: Magyar Közlöny
Issue: MK-2011-134 (Year: 2011, Number: 134)
Era: contemporary
Section: tekintett, az épített környezet alakításáról és védelmérõl szóló 1997. évi LXXVIII. törvény (a továbbiakban: Étv.)
Paragraph Index: 572

3. A másik indítvány, amelyet 21 indítványozó írt alá a Btv. 6. § d) és f) pontjainak alkotmányossági vizsgálatát kezdeményezte. Az indítványozók álláspontja szerint, a Btv. 6. §-ának az a rendelkezése, amely elõírja, hogy a vízpart-rehabilitációs tanulmánytervben, illetve elsõ felülvizsgálatát követõen a vízpart-rehabilitációs tervben, továbbá a településrendezési tervben zöldterületi terület-felhasználási egységbe sorolt területen ingatlan tulajdonjogát kizárólag a Magyar Állam és helyi önkormányzat szerezheti meg közfeladat ellátása céljából, és a terület közcélú használata – a létesítmények vagyonvédelme érdekében tett legszükségesebb intézkedések kivételével – a közterületi jelleg megõrzése érdekében nem korlátozható, alkotmányellenes. A vitatott szabályozás sérti az Alkotmány13.§ (1) bekezdését,mertaránytalanulkorlátozzaazérintett ingatlantulajdonosoktulajdonhozvalójogát. Az indítványozók szerint a közhasználatú zöldterületek kialakítása során a „területrendezési terv” elõírta a települések központi területéhez kapcsolódó belterületi parthossz 30%-án a parti sétány kialakítása érdekében változó szélességû zöldterület kialakítását, ezzel a jogalkotó többségében magántulajdonban levõ ingatlanokat „minõsít közterületnek”, ami egy jogállamban nem megengedhetõ, ezért a vitatott szabályok sértik az Alkotmány 2. § (1) bekezdését. Az indítványozók kifogásolják a Btv. 6. §-ával kapcsolatosan azt is, hogy a vízpart-rehabilitációs tanulmányterv elfogadására miniszteri rendeletben és nem önkormányzati rendeletben került sor, ezért olyan döntésben írtak elõ tulajdoni korlátozást, amely ellen az érintett ingatlanok tulajdonosai nem élhetnek jogorvoslattal, ezért a vitatott szabályok sértik az Alkotmány 57. § (5) bekezdésében szabályozott jogorvoslathoz való jogot is. II. Az Alkotmánybíróság a következõ jogszabályi rendelkezések alapján hozta meg döntését:

Source: https://magyarkozlony.hu/hivatalos-lapok/9fcee3600e464de7c08ed5dfa7a6ab0ef8254b1b/dokumentumok/7a898de8754d06db0c90e52e8c45cad8773503eb/letoltes